16.9.2022

לכבוד

מר ערן ניצן, יו"ר הועדה המחוזית תל אביב

אדר' ארז בן אליעזר, מתכנן מחוז תל אביב

אדונים נכבדים,

הנדון: **התנגדות לתוכנית 504-0467118 חזית הים הרצליה הר/2022**

אני מגיש/ה בזאת את התנגדותי לתוכנית הר/2202 - חזית הים הרצליה (תוכנית 504-0467118), המוגשת מכוח סעיף 100 לחוק התכנון והבנייה, תשכ"ה-1965 (להלן: "**חוק התכנון והבניה**") ובהתאם לתקנות התכנון והבניה (סדרי נוהל בהתנגדויות לתוכנית, סמכויות חוקר וסדרי עבודתו), תשמ"ט-1989.

**התנגדותי היא לבניית שבעה מבנים ימיים גדולים - שישה שוברי גלים בולטים בים לאורך החוף** מצפון לשוברים הקיימים מול חוף אכדיה ועד חוף נוף ים (סידנא עלי) ועוד "דורבן" בצורת Y מצפון לחוף נוף ים (מול בית הצדף). אני מצטרף בזאת להתנגדות של עמותת צלול לתוכנית מהטעמים הבאים:

1. **שוברי הגלים יבלטו עד לשני מטר מעל פני הים,** ויגרמו לשבירה וחסימה של הנוף הנוף הטבעי והפתוח לים, לכל תושבי העיר, התיירים ונופשים שבאים לים להנפש ולהנות בין השאר ממרחב ואופק פתוח**. זו התערבות גסה, אגרסיבית ולא הכרחית במשאב ציבורי שיש לו חשיבות גדולה לבריאות הנפש**. כמי שחוף ים פתוח הוא צורך נפשי, חסימתו מרחיקה אותי מחופים אלו ומצופפת אותי עם שאר חובבי הים הפתוח וכל הגולשים שחייבים ים פתוח וגלים, הגישה לחוף ים פתוח נהיית קשה ויקרה יותר ומקומות אלו הולכים ומצטמצמים.
2. **צפויה גם פגיעה בספורט הימי** (גלישת גלים, גלישת רוח, צופי ים). גלישת גלים וגלישת רוח היא תרבות פנאי, מאוד פופולארית בקרב הנוער, צעירים וגם מבוגרים. אלפים רבים של גולשים מהרצליה וערי השרון (רעננה, כפר סבא וערים נוספות) וגולשים מכל הארץ ייפגעו מך שמספר חופים פופולארים לפעילות הספורט והנופש שלהם, יחסמו בפניהם והם יצטופפו בחופים הנותרים, בשל ציפוף זה יגרמו יותר פגיעות ותאונות גלישה בין הגולשים ובינם לבין משתמש ים אחרים כגון רוחצים ושחיינים (שלא מעוניינים להיות בתוך החופים החסומים בשוברי גלים)
3. **שוברי הגלים והדורבן יוצרים זיהום בחופים**: "מלכודת פלסטיק", וזיהום המגיע עם הנגר העירוני (דרך פתחי הנקזים בעת אירועי גשם חזק לאחר תקופות יובש וכליאת הזיהום הדולף מכוון מתחם תע"ש נוף ים. השובר יהפוך למאגר פסולת שלא ניתן לנקותו. וכתוצאה מכך הפלסטיק שנאגר שם יתפורר לאיטו. לעומת זאת, כאשר אין שובר גלים הפסולת ניתנת לאיסוף מהחוף.
4. **הגברת גריעת החול וארוזיה של המצוק מצפון ומדרום להרצליה.** רצועת החוף החולית בהרצליה נמצאת באופן טבעי בשווי משקל דינאמי, והיא מושפעת מהגלים, הרוח וזרמי הים. בניית מבנה ימי כמו מרינה או שובר גלים, מפריעה להסעת החול לחופים במורד הזרם. חול מצטבר ב"צל" הגלים של המבנה, והחול המצטבר שם נגרע מהמאזן של החופים מצפון ומדרום למבנה. משמע הפרעה זו גורמת להצרת חופים במקומות שלא נבנו בהם הגנה. כל חוף שנבנה בו או בסמוך אליו מבנה ימי גורע חול מהשכן הצפוני שלו ובכך לגרום לחוף צר יותר. כלומר "פתרון" מקומי צר לחוף אחד דוחק את הבעיה לחופים אחרים, מרשות מקומית אחת לרשות הסמוכה לה. (זה גורם למעיין "מירוץ חימוש" בין הרשויות על רוחב החופים, אחת על חשבון השניה).
5. בנוסף לגריעת החול מחופים מצפון לשוברי הגלים החדשים, ומהחופים מדרום לצל המרינה, גם מצוקי הכורכר שבחופים מצפון ודרום להרצליה נמצאים בתהליך אירוזיה (גריעה) וקורסים בהדרגה. זהו אמנם תהליך טבעי ברובו, אך צמצום החול בחופים אלו יגביר אותה. **בהרצליה סכנת הקריסה של המצוקים לאורך החופים פחותה יחסית** (ע"פ דוח המכון הגאולוגי) **בעוד המצוק מצפון להרצליה, גבוהה יותר, פריך ויש יותר אירועי קריסה והתמוטטות ונסיגה מהירה המצוק .**
6. **סיכון מוגבר לטביעות** שעלולות להביא לפציעות ופגיעות בנפש בסמוך לשוברי הגלים) בשל מערבולות שנוצרות בקרבה לקצוות השוב, **ומרבית הרוחצים לא מודעים להם .**
7. **ע"פ חוות דעת מהנדס ימי שבחן את חופי הרצליה אין צורך בשוברי הגלים המוצעים בתוכנית. בנוסף, במקום שוברי גלים, יש בעולם פתרונות אחרים** שיאפשרו שמירה על המצוק היכן שיש סכנת קריסה ושמירה על חופי רחצה במקומות שמאוד הצטמצמו, למשל, "קיר ים" התומך בבסיס המצוק ובנוי באבן מקומית וצורה שאינה מחזירה את הגלים (מגבירה סחף) אלה בולמת ומשככת אותם. כמו כן, אפשר לבצע הזנת חול בחופים הפגועים. הזנת החול היא שחזור פעולת הטבע שנפגמה בשל בנית המרינה ושוברי הגלים בחוף אכדיה.
8. במקביל להזנת חול, שעד היום לא בוצעה כנדרש בהרצליה, אפשר לבחון התכנות והשפעת הקמת "ריף מלאכותי" (סלעים או מבנה תת ימי המדמה את הריפים המקומיים), או שתילת צמחיית ים המחזיקה את החול במקטע החוף הזקוק להגנה בפני סחיפת הגלים. הריף/הצומח התת ימי מקטין את עוצמת הגלים אך לא חוסם את הנוף לים פתוח.
9. **לאור החששות, ולאור העובדה שמוקדי פיתוח חוף אנטנסיביים קיימים באזור המרינה וחופי אכדיה, אני מציע.ה לשנות את הגדרת היעדים של התוכנית במקטע המרכזי–צפוני, בין חוף זבולון לחוף סידנא עלי ולוותר על בניית שוברי גלים במקטע חוף זה;** במקום זאת לבצע הזנת (הטלת) לחוף בין השרון לסידנא עלי (חוף נוף ים) בתקופה של שלוש שנים, תוך בחינת פתרונות חלופיים.
10. אני מבקש להציג את דבריי בעת הדיון ההתנגדיות בוועדה (כן/לא)

בכבוד רב,

שם פרטי \_\_\_\_\_\_\_\_\_\_\_\_\_\_ שם משפחה \_\_\_\_\_\_\_\_\_\_\_\_\_\_\_\_

כתובת\_\_\_\_\_\_\_\_\_\_\_\_\_\_\_\_\_\_ תעודת זהות \_\_\_\_\_\_\_\_\_

חתימה \_\_\_\_\_\_\_\_\_\_\_\_\_\_\_\_\_

היום, ה\_\_\_\_\_\_ בספטמבר, 2022

תצהיר

אני הח"מ, \_\_\_\_\_\_\_\_\_\_\_\_\_\_, ת.ז. \_\_\_\_\_\_\_\_\_\_\_\_\_, לאחר שהוזהרתי, כי עלי לומר את האמת, שאם לא כן אהיה צפוי לעונשים הקבועים בחוק, מצהיר בזאת כדלהלן:

1. הנני מגיש/ה תצהיר זה בתמיכה להתנגדותי לתוכנית הר/2022 - חזית הים הרצליה (תוכנית מס. 504-0467118).
2. כל העובדות המופיעות בהתנגדות ידועות לי מידיעה אישית ו/או למיטב הידיעה ו/או על בסיס מסמכים הנוגעים להתנגדות. .
3. זה שמי וזו חתימתי, וכן תצהירי דלעיל אמת.

|  |
| --- |
| \_\_\_\_\_\_\_\_\_\_\_\_\_\_\_ |
|  |

אישור

אני, הח"מ, עו"ד \_\_\_\_\_\_\_\_\_, מ.ר. \_\_\_\_\_\_, מאשר/ת בזאת, כי ביום \_\_\_\_\_\_\_\_הופיע/ה בפני מר/גב' \_\_\_\_\_\_\_\_\_\_\_\_\_ ת.ז. \_\_\_\_\_\_\_\_, ולאחר שהזהרתיו/ה, כי עליו/ה להצהיר את האמת, וכי אם לא יעשה/תעשה כן, יהיה/תהיה צפוי/ה לעונשים הקבועים בחוק, חתם/מה בפני על תצהיר זה.

 \_\_\_\_\_\_\_\_\_\_\_\_\_\_\_\_

 עו"ד \_\_\_\_\_\_\_\_